               EUROOPAN KOMISSIO
            Bryssel 7.10.2021
            COM(2021) 618 final
            2021/0316(BUD)

            Ehdotus
            EUROOPAN PARLAMENTIN JA NEUVOSTON PÄÄTÖS
            työttömiksi jääneitä työntekijöitä tukevan Euroopan globalisaatiorahaston varojen käyttöönotosta Espanjan hakemuksen johdosta – EGF/2021/001 ES/País Vasco metal

               PERUSTELUT

               EHDOTUKSEN TAUSTA

               1.Työttömiksi jääneitä työntekijöitä tukevan Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28. huhtikuuta 2021 annetussa Euroopan parlamentin ja neuvoston asetuksessa (EU) 2021/691,
                  1
                jäljempänä ’EGR-asetus’.

               2.Espanja toimitti 25. kesäkuuta 2021 hakemuksen EGF/2021/001 ES/País Vasco metal rahoitustuen saamiseksi niiden työntekijävähennysten vuoksi, jotka toteutettiin NACE Rev. 2:n kaksinumerotasoon 25 (Metallituotteiden valmistus (pl. koneet ja laitteet)) luokitellulla toimialalla NUTS 2 -tason alueella País Vasco (ES21) Espanjassa.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2021/001 ES/País Vasco metal

                        Jäsenvaltio

                        Espanja

                        Asianomaiset alueet (NUTS
                           2
                         2 -taso)

                        País Vasco (ES21)

                        Hakemuksen jättämispäivä

                        25. kesäkuuta 2021

                        Ilmoitus hakemuksen vastaanottamisesta

                        28. kesäkuuta 2021

                        Lisätietopyyntö

                        9. heinäkuuta 2021

                        Lisätietojen toimittamisen määräaika

                        30. heinäkuuta 2021

                        Arvioinnin päättämisen määräaika

                        8. lokakuuta 2021

                        Toimintakriteeri

                        EGR-asetuksen 4 artiklan 2 kohdan b alakohta

                        Asianomaisten yritysten määrä

                        6

                        Toimiala(t)

                        (NACE Rev. 2:n kaksinumerotaso)
                           3

                        Kaksinumerotaso 25 (Metallituotteiden valmistus (pl. koneet ja laitteet))

                        Viiteajanjakso (kuusi kuukautta):

                        2. kesäkuuta 2020 – 2. joulukuuta 2020

                        Viiteajanjaksona tapahtuneet työntekijävähennykset

                        491

                        Kohteena olevien edunsaajien kokonaismäärä

                        300

                        Yksilöllisten palvelujen talousarvio euroina

                        1 384 950

                        EGR:n täytäntöönpanon talousarvio
                           4
                         euroina

                        0 044 000

                        Kokonaistalousarvio euroina

                        1 428 950

                        EGR:n tuki euroina (85 %)

                        1 214 607

               HAKEMUKSEN ARVIOINTI

               Menettely

               4.Espanja esitti hakemuksen EGF/2021/001 ES/País Vasco metal 25. kesäkuuta 2021 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät.
                  5
                Komissio vahvisti 28. kesäkuuta 2021 vastaanottaneensa hakemuksen ja pyysi Espanjalta lisätietoja 9. heinäkuuta 2021. Nämä lisätiedot toimitettiin 15 työpäivän kuluessa pyynnön esittämisestä. Täydellisen hakemuksen vastaanottamisesta alkava 50 työpäivän määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 8. lokakuuta 2021.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 491:tä työttömäksi jäänyttä työntekijää, joiden työskentely on loppunut NACE Rev. 2:n kaksinumerotasoon 25 (Metallituotteiden valmistus (pl. koneet ja laitteet)) luokitetulla toimialalla. Heistä 192 menetti työpaikkansa viranomaisille ilmoitettujen joukkovähentämisten yhteydessä. Joukkovähentämiset koskivat yhteensä kuutta yritystä.
                  6
                Kaikki vähentämiset tehtiin NUTS 2 -alueella País Vasco (ES21).

               Toimintakriteerit

               6.Espanja toimitti hakemuksen käyttäen perustana EGR-asetuksen 4 artiklan 2 kohdan b alakohdan toimintakriteeriä, jossa edellytetään vähintään 200:n työttömäksi jääneen työntekijän työskentelyn loppumista kuuden kuukauden viiteajanjakson aikana yrityksissä, jotka toimivat NACE Rev. 2:n kaksinumerotasolla määritellyllä samalla talouden alalla ja sijaitsevat NUTS 2 -tason yhdellä alueella tai kahdella vierekkäisellä alueella jäsenvaltiossa. NUTS 2 -alueella País Vasco (ES21) työttömäksi jäi 491 työntekijää.

               7.Hakemuksen kuuden kuukauden viiteajanjakso alkoi 2. kesäkuuta 2020 ja päättyi 2. joulukuuta 2020.

               Työttömiksi jääneiden ja työskentelyn loppumisen laskeminen

               8.Työttömiksi jääneiden työntekijöiden työskentelyn loppuminen viiteajanjakson aikana on laskettu seuraavasti:

               –192 henkilöä päivästä, jona työnantaja neuvoston direktiivin 98/59/EY
                  7
                3 artiklan 1 kohdan mukaisesti ilmoitti kirjallisesti toimivaltaiselle viranomaiselle suunnitelluista joukkovähentämisistä. Espanja vahvisti ennen komission arvioinnin valmistumispäivää, että nämä 192 työntekijävähennystä on tosiasiallisesti toteutettu.

               –299 henkilöä päivästä, jona työnantaja antaa yksilöllisen ilmoituksen työntekijän irtisanomisesta tai työsopimuksen päättämisestä.

               Tukeen oikeutetut edunsaajat

               9.Tukeen oikeutettuja edunsaajia on näin ollen yhteensä 491.

               Kuvaus työntekijöiden vähentämisen ja työskentelyn loppumisen taustalla olevista tapahtumista

               10.Näiden työntekijävähentämisten taustalla on covid-19-pandemian aiheuttama talouskriisi.

               11.Espanja toteutti vuoden 2020 toisella neljänneksellä tiukkoja sulkutoimia, jotka rajoittivat muita kuin välttämättömiä talouden toimintoja ja palveluja ja iskivät rajusti metallialaan. Kun sulkutoimia lievennettiin, metalliteollisuutta koettelivat muut pandemiaan kytkeytyvät ongelmat, kuten tarvike- ja raaka-ainepula, vaikeudet toimitilojen sovittamisessa covid-19-torjuntamenettelyjen mukaisiksi, tartunnat ja työntekijöiden eristäminen sekä liikkuvuuteen liittyvät seikat.

               12.Confemetalin
                  8
                tietojen mukaan pandemia on vaikuttanut voimakkaasti metallialan yritysten toimintaan ja liikevaihtoon. Pandemiasta ovat kärsineet niin työllisyys kuin yritysten maksuvalmiuskin (maksulaiminlyönnit, luotonsaanti jne.).

               13.Vuonna 2020 (vuosivaihtelu) tuotanto putosi yli 50 prosenttia 18 prosentissa metallialan yrityksistä. Liikevaihto väheni yli 50 prosenttia 16 prosentissa yrityksistä. Joka kolmannessa metalliyrityksessä sekä tuotanto että liikevaihto vähenivät 30–50 prosenttia.
                  9

               14.Vuonna 2020 metallituotealan tuotanto-, liikevaihto-ja hintaindeksit laskivat vuositasolla kaikilla vuosineljänneksillä.

                        2019

                        2020

                        1. nelj.

                        2. nelj.

                        3. nelj.

                        4. nelj.

                        1. nelj.

                        2. nelj.

                        3. nelj.

                        4. nelj.

                        Tuotantoindeksi (IPIMET)

                        6,4

                        4,5

                        1,9

                        3,6

                        –9,4

                        –32,9

                        –8,2

                        –2,7

                        Metalliteollisuuden liikevaihtoindeksi (ICNMET)

                        4,9

                        2,8

                        –0,7

                        1,6

                        –10,4

                        –34,5

                        –8,5

                        –3,9

                        Teollisuuden hintaindeksi (IPRIMET)

                        1,3

                        0,9

                        0,4

                        0,2

                        –0,3

                        –0,7

                        –0,5

                        0,2

               Lähde: Confemetal
                  10

               15.Toiminnan ja liikevaihdon väheneminen johti työntekijävähennyksiin. Vaikka lyhennettyä työaikaa sovellettiin laajasti,
                  11
                14 prosentissa metallialan yrityksistä vähennettiin työntekijöitä. Vähennykset koskivat 10,6:ta prosenttia niiden työntekijöistä.
                  12
                Tämän hakemuksen aiheena olevat vähennykset alkoivat vuoden 2020 toisella neljänneksellä.

               Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

               16.Metallituotealan osuus teollisuuden bruttoarvonlisäyksestä on Baskimaassa 27,4 prosenttia. Teollisuuden suhteellinen osuus koko alueen bruttoarvonlisäyksestä on noin 24 prosenttia. Kansallisella tasolla teollisuuden osuus bruttoarvonlisäyksestä on 14,5 prosenttia
                  13
                ja EU-28:ssa keskimäärin 18,8 prosenttia.
                  14

               17.Koska metallituotealan merkitys alueen taloudessa on suuri, alan vaikeuksilla on ollut huomattava vaikutus alueen talouteen ja työllisyyteen. Vuoden 2020 alussa alan työttömyys oli vuositasolla katsottuna vähenemässä. Maaliskuusta 2020 suuntaus muuttui dramaattisesti pandemian vuoksi. Elokuussa 2020 työttömiä oli 25 prosenttia enemmän kuin kuusi kuukautta aiemmin.
                  15
                Työpaikkoja on hävinnyt teollisuudesta enemmän kuin muilta aloilta yhteensä.

               Työttömyys Baskimaassa vuonna 2020
                  (vuosimuutos)
                  (%)

               Lähde: Lanbide - Servicio Vasco de Empleo
                  16

               18.Vaikka rekisteröity työttömyys onkin tammi–toukokuussa 2021 vähentynyt (6,21 %), se on edelleen 4,6 prosenttia suurempi kuin ennen pandemiaa.
                  17
                Elpymisen hyödyt eivät sitä paitsi jakaudu tasaisesti kaikille ryhmille. Toukokuussa 2021 pitkäaikaistyöttömien osuus kokonaistyöttömyydestä oli 55,6 prosenttia (3,6 prosenttiyksikköä suurempi kuin tammikuussa 2021) ja enintään perustason koulutuksen saaneiden työttömien osuus 60,8 prosenttia (1,1 prosenttiyksikköä suurempi kuin tammikuussa).

               Muutosten ennakointia ja rakenneuudistusta koskevan EU:n laatukehyksen soveltaminen

               19.EGR-tukihakemuksessaan Espanja selosti, miten muutosten ennakointia ja rakenneuudistusta koskevan EU:n laatukehyksen suositukset oli otettu huomioon. Tässä yhteydessä Espanja esitteli Baskimaan ammattikoulutussuunnitelman, Baskimaan työllisyysstrategian ja vihreiden työpaikkojen ohjelman keskeisiä käsitteitä. Talouden tilannetta seuraa erityinen teollisuuden seurantaelin. HOBETUZ (Baskimaan ammatillisen täydennyskoulutuksen säätiö) tarjoaa koulutusta työssäkäyville. Uuden vuonna 2021 käynnistetyn AukerabeRRi
                  18
               -ohjelman tavoitteena puolestaan on kriisialoilla työnsä menettäneiden työntekijöiden uudelleenkoulutus ja uudelleensijoittaminen. Kumpikin hanke on nivottu Baskimaan julkisen työvoimapalvelun (Lanbide) rakenteisiin. Työmarkkinaosapuolet ovat edustettuina Lanbiden hallintoneuvostossa, joka koostuu aluehallinnon, ammattiliittojen ja työnantajajärjestöjen edustajista.

               20.Espanja kertoo, että työttömiksi jääneiden tueksi on jo ryhdytty toimiin, kun Lanbide on avannut heille yleiset palvelunsa. Työntekijöille on lisäksi kerrottu heidän oikeudestaan osallistua AukerabeRRi-pilottiohjelmaan. Oikeus hyödyntää uudelleensijoittamissuunnitelmia
                  19
                on ollut 178 työntekijällä, ja he ovat jo saattaneet suunnitelmansa päätökseen.

               Täydentävyys suhteessa kansallisin tai unionin varoin rahoitettuihin toimiin

               21.Espanja on vahvistanut, että EGR:n rahoitustukea saaviin toimiin ei saada tukea muista unionin rahoitusvälineistä.

               22.Muista kansallisista tai unionin varoista rahoitettuja toimia, kuten jo mainittuja AukerabeRRi-ohjelmaa ja uudelleensijoittamissuunnitelmia, täydennetään yksilöllisten palvelujen koordinoidulla paketilla.

               Kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuuleminen

               23.Espanja on ilmoittanut, että yksilöllisten palvelujen koordinoidun paketin laadinnassa on kuultu työmarkkinaosapuolia. Lanbiden hallintoneuvosto hyväksyi hakemuksen 2. heinäkuuta 2021 pidetyssä kokouksessaan, jota ennen hakemusta oli käsitelty erinäisissä teknisissä kokouksissa.

               24.Lisäksi oli 19. tammikuuta ja 2. helmikuuta 2021 järjestetty kokoukset, joissa mukana olivat Federación Vizcaína de Empresas del Metal, (Biskajan metalliyritysten liitto), Asociación de Empresas de Guipúzcoa – ADEGI (Gupúzcoan liike-elämän järjestö) ja SEA-Empresas Alavesas (Álavan liike-elämän järjestöt). Kaikki nämä työnantajajärjestöt ja asianomaiset klusterijärjestöt
                  20
                kommentoivat ehdotusta.

               Kohteena olevat edunsaajat ja ehdotetut toimenpiteet

               Kohteena olevat edunsaajat

               25.Toimenpiteisiin odotetaan osallistuvan arviolta 300 vähennettyä työntekijää. Kyseisten työntekijöiden jakauma sukupuolen, iän ja koulutustason mukaan on seuraava:

                        Ryhmä

                        Kohteena olevia edunsaajia

                        Sukupuoli:

                        Miehiä:

                        265

                        (88,3 %)

                        Naisia:

                        35

                        (11,7 %)

                        Muunsukupuolisia:

                        0

                        (0,0 %)

                        Ikäryhmä:

                        alle 30-vuotiaita:

                        22

                        (7,3 %)

                        30–54-vuotiaita:

                        216

                        (72,0 %)

                        yli 54-vuotiaita:

                        62

                        (20,7 %)

                        Koulutustaso

                        Enintään ylempi perusaste
                           21

                        107

                        (35,7 %)

                        Keskiaste
                           22
                         tai keskiasteen jälkeinen
                           23

                        68

                        (22,6 %)

                        Korkea-asteen koulutus
                           24

                        125

                        (41,7 %)

               Ehdotetut toimenpiteet

               26.Työttömiksi jääneille työntekijöille tarjottavat yksilölliset palvelut koostuvat seuraavista toimenpiteistä:

               –Yleiset tiedotustilaisuudet sekä tervetulo- ja profilointitapaamiset: Tiedotustilaisuudet ovat ensimmäisiä kaikille kohteena oleville edunsaajille tarjottavia toimenpiteitä. Niissä annetaan yleistä tietoa saatavilla olevista uraohjauspalveluista ja koulutusohjelmista sekä kannustimista. Henkilökohtaisissa tiedotustilaisuuksissa luodaan osallistujan profiili ja osoitetaan hänelle oma neuvoja, joka auttaa häntä työllistymään uudelleen.

               –Uraohjausta tarjotaan ryhmä- ja henkilökohtaisissa tapaamisissa.

               –Tehostetussa työnhakuneuvonnassa järjestetään työnhakua ja rekrytointia käsitteleviä tilaisuuksia, kartoitetaan paikallisia ja alueellisia työllistymismahdollisuuksia ja sovitetaan yhteen työnhakijoita ja työpaikkoja

               –Yrityksen perustamista valmisteleva tuki: Itsenäisestä ammatinharjoittamisesta kiinnostuneille järjestetään henkilökohtaista ohjausta ja koulutusta, johon voi kuulua suunnittelua, toteutettavuustutkimuksia, liiketoimintasuunnitelmien laatimista, apua rahoitusmahdollisuuksien kartoittamisessa jne.

               –Tuki yrityksen perustamiseen: Työntekijöille, jotka perustavat yrityksen tai alkavat toimia itsenäisinä ammatinharjoittajina, myönnetään enintään 8 000 euron suuruinen perustamisavustus.

               –Koulutus: 1) keskeiset ja horisontaaliset taidot, kuten digitaaliset taidot, laadunhallinta, työperäisten riskien ehkäiseminen,  2) ammatillinen uudelleenkoulutus niille, jotka haluavat hakeutua metallialan ulkopuolisiin tehtäviin, jotka voivat liittyä esimerkiksi logistiikkaan, varastonhallintaan, rakennus- ja energiatehokkuusalaan, elintarviketeollisuuteen, kaupunki- ja teollisuusjätehuoltoon taikka vanhusten virkistystoimintaan, 3) ammatillinen täydennyskoulutus, jossa hankitaan metallialalla kysyttyjä taitoja, kuten 3D-CAD-pohjainen
                  25
                kokoonpano- ja osamallinnus, numeerisesti (CNC
                  26
               ) ohjattujen työkalujen ohjelmointi, CATIA-pohjainen
                  27
                mekaaninen suunnittelu, trukit, nosturit ja nostolavat, ohutlevytyöt ja kattilanvalmistus, hitsaus (happipoltinhitsaus, puoliautomaattinen hitsaus, TIG-hitsaus
                  28
                jne.), työstäminen (lastunpoisto, hionta, muovaus, jne.), ja (4) työssäoppiminen tehtäviin, joihin ei ole sopivia hakijoita. Kun työntekijä on suorittanut koulutuksen menestyksekkäästi, hänelle tarjotaan työsopimusta.

               –Osallistumis-, työnhaku- ja koulutusavustukset: Työntekijät, jotka osallistuvat kaikkiin yksilöllisen työllistymispolkunsa sisältämiin henkilökohtaisiin neuvontatapaamisiin, saavat enintään 300 euron osallistumisavustuksen. Työntekijät, jotka osallistuvat aktiivisesti tehostettuun työnhakuneuvontaan tai saattavat koulutuksen loppuun, saavat 400 euron kertakorvauksen.

               27.Toimenpiteet on suunniteltu Espanjan kiertotalousstrategian mukaisiksi.
                  29
                Koulutus tehostaa teollisuuden digitalisoitumista. Digitaalisia taitoja koskevan koulutuksen sisällön määrittelemisessä on otettu huomioon vuoden 2020 DESI-raportin
                  30
                päätelmät. Toimenpidepaketti auttaa digiteollisella aikakaudella ja resurssitehokkaassa taloudessa tarvittavien horisontaalisten taitojen jakamisessa EGR-asetuksen 7 artiklan 2 kohdan mukaisesti.

               28.Ehdotettu yksilöllisten palvelujen koordinoitu paketti koostuu aktiivisista työmarkkinatoimenpiteistä, jotka ovat osa EGR-asetuksen 7 artiklassa vahvistettuja tukikelpoisia toimia. Ehdotetut palvelut eivät korvaa passiivisia sosiaalisen suojelun toimenpiteitä.

               29.Espanja on toimittanut vaaditut tiedot toimista, jotka ovat asianomaisille yrityksille kansallisen lainsäädännön tai työehtosopimusten mukaan pakollisia. Viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               30.Kokonaiskustannukset ovat arviolta 1 428 950 euroa. Yksilöllisten palvelujen osuus on 1 384 950 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 44 000 euroa.

               31.EGR:ltä haettu rahoitusosuus on yhteensä 1 214 607 euroa (85 % kokonaiskustannuksista).

               32.Kansalliset ennakkomaksut ja osarahoituksen maksaa Baskimaan julkinen työvoimapalvelu Lanbide.

                        Toimenpiteet

                        Arvioitu osallistujamäärä

                        Arvioidut kustannukset osallistujaa kohti
                        (euroa)
                           31

                        Arvioidut kokonaiskustannukset

                        (euroa)
                           32

                        Yksilölliset palvelut (EGR-asetuksen 7 artiklan 2 kohdan a alakohta)

                        Yleinen tiedotus. Tervetulo- ja profilointitapaamiset
                           (Difusión y presentación del proyecto. Acogida)

                        300

                        406

                        121 800

                        Ammatillinen ohjaus
                           (Asesoramiento y orientación laboral)

                        300

                        455

                        136 500

                        Tehostettu työnhakuneuvonta
                           (Apoyo a la búsqueda de empleo)

                        280

                        750

                        210 000

                        Yrityksen perustamista valmisteleva tuki
                           (Apoyo a personas emprendedoras)

                        20

                        1 838

                        36 750

                        Tuki yrityksen perustamiseen
                           (Ayuda al emprendimiento)

                        10

                        8 000

                        80 000

                        Koulutus
                           (Desarrollo profesional y prácticas en empresas)

                        300

                        1 486

                        445 900

                        Välisumma a):

                        Prosenttiosuus yksilöllisten palvelujen paketista:

                        –

                        1 030 950

                        (74,44 %)

                        Avustukset ja kannustimet (EGR-asetuksen 7 artiklan 2 kohdan b alakohta)

                        Kannustimet
                           (Ayuda por la participación)

                        300

                        1 180
                           33

                        354 000

                        Välisumma b):

                        Prosenttiosuus yksilöllisten palvelujen paketista:

                        –

                        354 000

                        (25,56 %)

                        EGR-asetuksen 7 artiklan 5 kohdan mukaiset toimet

                        1. Valmistelutoimet

                        –

                        3 000

                        2. Hallinnointi

                        –

                        3 000

                        3. Tiedotus ja mainonta

                        –

                        3 000

                        4. Valvonta ja raportointi

                        –

                        35 000

                        Välisumma c):

                        Prosenttiosuus kokonaiskustannuksista:

                        –

                        44 000

                        (3,08 %)

                        Kustannukset yhteensä (a + b + c):

                        –

                        1 428 950

                        EGR:n rahoitusosuus (85 % kokonaiskustannuksista)

                        –

                        1 214 607

               33.Edellä olevassa taulukossa EGR-asetuksen 7 artiklan 2 kohdan b alakohdan mukaisiksi toimenpiteiksi yksilöityjen toimenpiteiden kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Espanja on vahvistanut näiden toimenpiteiden edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin.

               34.Espanja on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 22 000 euroa edunsaajaa kohti.

               Menojen tukikelpoisuuskausi

               35.Espanja aloitti yksilöllisten palvelujen tarjoamisen kohteena oleville edunsaajille 11. kesäkuuta 2021. Toimenpiteisiin liittyviin menoihin voidaan näin ollen myöntää EGR:n rahoitustukea kaudella, joka alkaa 11. kesäkuuta 2021 ja päättyy 24 kuukauden kuluttua rahoituspäätöksen voimaantulopäivästä.

               36.Espanjalle on aiheutunut hallinnollisia kuluja EGR:n täytäntöönpanosta 1. helmikuuta 2021 lähtien. Valmistelu-, hallinnointi-, tiedotus- ja mainonta-, valvonta- ja raportointitoimiin liittyviin menoihin voidaan näin ollen myöntää EGR:n rahoitustukea kaudella, joka alkaa 1. helmikuuta 2021 ja päättyy 31 kuukauden kuluttua rahoituspäätöksen voimaantulopäivästä.

               Hallinnointi- ja valvontajärjestelmät

               37.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahasto plussan hallinnointi ja valvonta Espanjassa. Hallintoviranomaisen välittävänä elimenä toimii Lanbide.

               Asianomaisen jäsenvaltion sitoumukset

               38.Espanja on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Työntekijöitä vähentäneet yritykset, jotka ovat jatkaneet toimintaansa irtisanomisten jälkeen, ovat noudattaneet oikeudellisia velvoitteitaan ja turvanneet työntekijänsä asianmukaisesti.

               –Kaksinkertainen rahoitus estetään.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               39.EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten vuosia 2021–2027 koskevan monivuotisen rahoituskehyksen vahvistamisesta 17. joulukuuta 2020 annetun neuvoston asetuksen (EU, Euratom) 2020/2093
                  34
                8 artiklassa säädetään.

               40.Tutkittuaan hakemuksen EGR-asetuksen 13 artiklan 1 ja 2 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 1 214 607 euroa eli 85 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               41.Euroopan parlamentti ja neuvosto tekevät yhdessä talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16. joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  35
                9 kohdan mukaisesti ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               42.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 1 214 607 euroa.

               43.Samaan aikaan kun komissio hyväksyi tämän ehdotuksen päätökseksi EGR:n varojen käyttöönottamisesta, se hyväksyi rahoitustukea koskevan päätöksen, joka on varainhoitoasetuksen
                  36
                110 artiklassa tarkoitettu rahoituspäätös. Kyseinen rahoituspäätös tulee voimaan päivänä, jona komissiolle ilmoitetaan siitä, että Euroopan parlamentti ja neuvosto ovat hyväksyneet määrärahasiirron.

               2021/0316 (BUD)

               Ehdotus

               EUROOPAN PARLAMENTIN JA NEUVOSTON PÄÄTÖS

               työttömiksi jääneitä työntekijöitä tukevan Euroopan globalisaatiorahaston varojen käyttöönotosta Espanjan hakemuksen johdosta – EGF/2021/001 ES/País Vasco metal

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28 päivänä huhtikuuta 2021 annetun Euroopan parlamentin ja neuvoston asetuksen (EU) 2021/691
                  37
                ja erityisesti sen 15 artiklan 1 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16 päivänä joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  38
                ja erityisesti sen 9 kohdan,

               ottavat huomioon Euroopan komission ehdotuksen

               sekä katsovat seuraavaa:

               (1)Euroopan globalisaatiorahasto (EGR) työttömiksi jääneille työntekijöille pyrkii osoittamaan solidaarisuutta ja edistämään ihmisarvoista ja kestävää työllisyyttä unionissa tarjoamalla tukea suurten rakenteellisten muutosten vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamalla heitä palaamaan ihmisarvoiseen ja kestävään työhön mahdollisimman nopeasti.

               (2)EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten neuvoston asetuksen (EU, Euratom) 2020/2093
                  39
                8 artiklassa säädetään.

               (3)Espanja toimitti 25 päivänä kesäkuuta 2021 hakemuksen EGR:n varojen ottamiseksi käyttöön sen vuoksi, että työntekijöitä on vähennetty Euroopan yhteisön tilastollisen toimialaluokituksen (NACE)
                  40
                Rev. 2:n kaksinumerotasoon 25 (Metallituotteiden valmistus (pl. koneet ja laitteet)) luokitellulla toimialalla tilastollisten alueyksiköiden nimikkeistön (NUTS)
                  41
                2 -tason alueella País Vasco (ES21) Espanjassa. Hakemusta on täydennetty lisätiedoin asetuksen (EU) 2021/691 8 artiklan 5 kohdan mukaisesti. Hakemus täyttää (EU) 2021/691 13 artiklassa säädetyt EGR:n rahoitustuen edellytykset.

               (4)Tämän vuoksi EGR:stä olisi otettava käyttöön 1 214 607 euroa rahoitustuen antamiseksi Espanjan hakemuksen perusteella.

               (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan työttömiksi jääneitä työntekijöitä tukevasta Euroopan globalisaatiorahastosta käyttöön 1 214 607 euroa maksusitoumusmäärärahoina ja maksumäärärahoina osana varainhoitovuotta 2021 koskevaa unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [sen hyväksymispäivästä]
                  42*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        EUVL L 153, 3.5.2021, s. 48.

                     (2)

                        Komission delegoitu asetus (EU) 2019/1755, annettu 8 päivänä elokuuta 2019, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 liitteiden muuttamisesta (EUVL L 270, 24.10.2019, s. 1–56).

                     (3)

                        EUVL L 393, 30.12.2006, s. 1.

                     (4)

                        Asetuksen (EU) 2021/691 7 artiklan 5 kohdan mukaisesti.

                     (5)

                        Kyseisen 12 viikon määräajan kuluminen keskeytettiin asetuksen (EU) 2021/691 8 artiklan 2 kohdan mukaisesti 1. tammikuuta 2021 ja 3. toukokuuta 2021 väliseksi ajaksi.

                     (6)

                        Auxiliar Troquelería SL, Calderería del Oria, Matricería Deusto, Mecanizados de la Industria Vasca SLU, Taller Mecanizado Pablo López Lacalle SL ja Tratamientos Superficiales Iontech SA.

                     (7)

                        Neuvoston direktiivi 98/59/EY, annettu 20 päivänä heinäkuuta 1998, työntekijöiden joukkovähentämistä koskevan jäsenvaltioiden lainsäädännön lähentämisestä (EYVL L 225, 12.8.1998, s. 16).

                     (8)

                        Confemetal on Espanjan metallialan yhdistysten liitto, joka edustaa noin 220 000:ta yritystä ja yli puoltatoista miljoonaa työntekijää.

                     (9)

                  Raportti covid-19:n vaikutuksista metallialalla,
                   lokakuu 2020
                  – https://atra.gal/files/noticias/Archivos_3680.pdf

                     (10)

                        Confemetalin kuukausitiedotteet 185 ja 197.

                     (11)

                        Lyhennetty työaika oli käytössä yli 60 prosentissa yrityksistä, ja sen piirissä oli puolet alan työvoimasta (56,71 %).

                     (12)

                  Raportti covid-19:n vaikutuksista metallialalla,
                   lokakuu 2020
                  – https://atra.gal/files/noticias/Archivos_3680.pdf

                     (13)

                  https://es.statista.com/estadisticas/1220166/porcentaje-del-vab-total-en-espana-por-sector/

                     (14)

                  https://www.eustat.eus/elementos/El-32-del-VAB-industrial-esta-generado-por-sectores-de-nivel-tecnologico-alto-o-medio-alto-en-2019/not0018911_c.html

                     (15)

                  Avance de los datos del mercado laboral del año 2020
                   (vuoden 2020 työmarkkinatiedot).

                     (16)

                  Avance de los datos del mercado laboral del año 2020
                   (vuoden 2020 työmarkkinatiedot).

                     (17)

                        Helmikuu 2020.

                     (18)

                  https://www.lanbide.euskadi.eus/general/-/aukeraberri/

                     (19)

                        Uudelleensijoittamissuunnitelmien tarjoaminen on lakisääteinen velvollisuus yrityksille, jotka irtisanovat vähintään 50 työntekijää. Suunnitelmat kestävät kuusi kuukautta, ja niissä on tarjottava työntekijöille työnhakuneuvontaa, uraohjausta ja koulutusta. Matricería Deustosta irtisanotuilla 178 työntekijällä oli oikeus uudelleensijoittamissuunnitelmaan.

                     (20)

                  Eraikune
                   (Baskimaan rakennusalan klusteri), kokous 26.1.2021,

                  GAIA
                   (Baskimaan osaamisalan ja soveltavan teknologian yritysten yhdistys) ja
                  Aclima
                   (Baskimaan
                        ympäristöalan klusteri), kokoukset 27.1.2021,

                  ACICAE
                   (Baskimaan autoteollisuusklusteri), kokous 28.1.2021,

                  Clúster Energía
                   (Baskimaan energiaklusteri), kokous 2.2.2021,

                  AFM
                   (kehittyneen valmistusteollisuuden klusteri), kokous 3.3.2021, ja

                  HEGAN
                   (Baskimaan ilmailu- ja avaruusteollisuuden klusteri), kokous 4.3.2021.

                     (21)

                        ISCED 0-2.

                     (22)

                        ISCED 3.

                     (23)

                        ISCED 4.

                     (24)

                        ISCED 5-8.

                     (25)

                        Tietokoneavusteinen suunnittelu (Computer-aided design, CAD).

                     (26)

                        Valmistajat käyttävät tietokoneistettua numeerista CNC-ohjelmointia (Computer Numerical Control Programming) laatiakseen ohjelmoituja käskyjä tietokoneille koneen ohjaamista varten.

                     (27)

                        CATIA (tietokoneavusteinen kolmiulotteinen interaktiivinen sovellus) on monialustainen CAD- (tietokoneavusteinen suunnittelu), CAM- (tietokoneavusteinen valmistus), CAE- (tietokoneavusteinen suunnittelun analyysi), PLM- (tuotteen elinkaaren hallinta) ja 3D-ohjelmisto.

                     (28)

                        Volframi-suojakaasu-hitsaus.

                     (29)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/

                     (30)

                  https://digital-strategy.ec.europa.eu/en/policies/desi

                     (31)

                        Työntekijää kohden arvioidut kustannukset on desimaalien välttämiseksi pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Espanjan esittämässä hakemuksessa.

                     (32)

                        Kokonaiskustannukset eivät täsmää pyöristämisen vuoksi.

                     (33)

                        Tämän toimenpiteen osallistujakohtaiset kustannukset annetaan vain esittelytarkoituksessa. Kannustimien kustannukset osallistujaa kohti riippuvat kunkin työntekijän yksilöllisestä tilanteesta ja eri kannustimia koskevien kelpoisuusehtojen täyttymisestä.

                     (34)

                        EUVL L 433 I, 22.12.2020, s. 11.

                     (35)

                        EUVL L 433 I, 22.12.2020, s. 29.

                     (36)

                        Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).

                     (37)

                        EUVL L 153, 3.5.2021, s. 48.

                     (38)

                        EUVL L 433 I, 22.12.2020, s. 29.

                     (39)

                        Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433 I, 22.12.2020, s. 11).

                     (40)

                        Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1).

                     (41)

                        Komission delegoitu asetus (EU) 2019/1755, annettu 8 päivänä elokuuta 2019, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 liitteiden muuttamisesta (EUVL L 270, 24.10.2019, s. 1–56).

                     (42)
                  *
                        Parlamentti lisää päivämäärän ennen julkaisemista EUVL:ssä.